stanford-oval/wikipedia huggingface dataset:
Károly Huszár

| Károly Huszár |
| --- | --- |
 Károly Huszár vuonna 1919.
Unkarin vt. valtionpäämies
 24. marraskuuta 1919 – 1. maaliskuuta 1920  
Edeltäjä:  István Friedrich
Seuraaja:  Miklós Horthy
Unkarin pääministeri
 24. marraskuuta 1919 – 15. maaliskuuta 1920  
Edeltäjä:  István Friedrich
Seuraaja:  Sándor Simonyi-Semadam
Henkilötiedot
Syntynyt: 10. syyskuuta 1882 Nussdorf, Itävalta-Unkari
Kuollut: 29. lokakuuta 1941 (59 vuotta) Budapest, Unkari
Tiedot
Puolue:  Kristilliskansallinen liitto
 Nimikirjoitus
Károly Huszár (synt. Schorn; 10. syyskuuta 1882 Nussdorf, Itävalta-Unkari – 29. lokakuuta 1941 Budapest, Unkari) oli unkarilainen poliitikko, joka toimi Unkarin pääministerinä marraskuusta 1919 maaliskuuhun 1920 hoitaen myös valtionpäämiehen tehtäviä.
Huszár oli koulutukseltaan opettaja, mutta ryhtyi vuonna 1902 lehtimieheksi. Hän oli yksi Unkarin kristillissosialistisen puolueen perustajista, ja toimi useissa kristillisissä talonpoikaispuolueissa. Hän oli vuosina 1910–1918 katolisen kansanpuolueen edustajana Unkarin parlamentissa ja toimi samalla puolueen äänenkannattajan Néppártin päätoimittajana. Hän osallistui ensimmäiseen maailmansotaan vapaaehtoisena Itävalta-Unkarin armeijassa. Huszár ehti olla hetken aikaa Unkarin opetusministerinä viimeisessä hallituksessa ennen lokakuun 1918 vallankumousta. Hänet vangittiin vuoden 1919 Unkarin neuvostotasavallan aikana, ja vapauduttuaan hän pakeni Wieniin. Huszár tuki elokuun 1919 vastavallankumouksellista kaappausta ja toimi sen jälkeen opetusministerinä István Friedrichin toisessa hallituksessa.
Huszár oli vuosina 1919–1922 Unkarin silloisen johtavan puolueen, Kristilliskansallisen liiton (Keresztény Nemzeti Egyesülés Pártja, KNEP) puheenjohtaja. Hän tuli pääministeriksi Friedrichin erottua 24. marraskuuta 1919. Huszárin hallitus korvasi neuvostotasavallan aikana perustetut kilpailevat vastavallankumoukselliset hallitukset ja sai vallan pääosassa maata, kun Romanian miehitysjoukot vetäytyivät Tiszajoen itäpuolelle. Huszár määräsi järjestettäviksi pääosin demokraattiset parlamenttivaalit ja hänen hallituksensa lähetti myös Unkarin valtuuskunnan Pariisin rauhankonferenssiin. Unkarin tulevaa valtionpäämiestä koskevassa kysymyksessä Huszár asettui lopulta tukemaan amiraali Miklós Horthyn valitsemista valtionhoitajaksi sen sijaan, että Habsburg-suku kutsuttaisiin takaisin valtaistuimelle. Parlamenttivaalit pidettiin tammikuussa 1920, uusi parlamentti valitsi Horthyn valtionhoitajaksi 1. maaliskuuta 1920, ja Horthy nimitti 15. maaliskuuta Sándor Simonyi-Semadamin uudeksi pääministeriksi.
Huszár oli vuosina 1920–1928 uudelleen parlamentin jäsenenä ja myös sen varapuhemiehenä, minkä jälkeen hän siirtyi parlamentin ylähuoneeseen. Hän oli vuosina 1928–1934 kansallisen sosiaaliturvainstituutin johtaja.
Aiheesta muualla

Kuvia tai muita tiedostoja aiheesta Károly Huszár Wikimedia Commonsissa
| n k Unkarin pääministerit |
| --- | --- | --- |
| Vallankumous 1848 |  Batthyány  (Récsey)  Kossuth  Szemere  |  |
| Kuningaskunta (1867–1918) |  Andrássy  Lónyay  Szlávy  Bittó  Wenckheim  K. Tisza  Szapáry  Wekerle  Bánffy  Széll  Khuen-Héderváry  I. Tisza  Fejérváry  Wekerle  Khuen-Héderváry  Lukács  I. Tisza  Esterházy  Wekerle  Hadik  |  |
| Ensimmäinen tasavalta |  M. Károlyi  Berinkey  |  |
| Neuvostotasavalta |  Garbai  Peidl Vastavallankumoukselliset G. Károlyi  Pattantyús-Ábrahám  |  |
| Tasavalta (1919–20) |  Friedrich  Huszár  |  |
| Kuningaskunta (1920–1946) |  Simonyi-Semadam  Teleki  Bethlen  G. Károlyi  Gömbös  Darányi  Imrédy  Teleki  Bárdossy  Kállay  Sztójay  Lakatos  Szálasi  Miklós  Tildy  |  |
| Toinen tasavalta |  F. Nagy  Dinnyés  Dobi  |  |
| Kansantasavalta |  Dobi  Rákosi  I. Nagy  Hegedüs  I. Nagy  Kádár  Münnich  Kádár  Kállai  Fock  Lázár  Grósz  Németh  |  |
| Kolmas tasavalta |  Antall  Boross  Horn  Orbán  Medgyessy  Gyurcsány  Bajnai  Orbán  |  |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Alankomaat  Puola  Vatikaani 
Henkilöt:  DDB 
Muut:  IdRef
Elizabeth Hardwick

Elizabeth Hardwick (27. heinäkuuta 1916 Lexington, Yhdysvallat – 2. joulukuuta 2007) oli yhdysvaltalainen kirjailija ja kirjallisuuskriitikko.
Hardwick valmistui Kentuckyn yliopistosta vuonna 1939. Hän sai Guggenheim-stipendin vuonna 1947. Hardwick oli Yhdysvaltain Taiteiden ja kirjallisuuden akatemian jäsen vuodesta 1977, ja hänet palkittiin Akatemian kultamitalilla vuonna 1993.
Hardwick oli vuosina 1949–1972 naimisissa runoilija Robert Lowellin kanssa.
Romaanit

The Ghostly Lover (1945)
The Simple Truth (1955)
Sleepless Nights (1979)
Esseitä

A View of My Own: Essays on Literature and Society (1962)
Seduction & Betrayal: Women and Literature (1974)
Bartleby in Manhattan and Other Essays (1983)
Aiheesta muualla

Muistokirjoitus (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Belgia  Yhdysvallat  Ruotsi  Tšekki  Alankomaat  Puola  Portugali 
Tieteilijät:  CiNii 
Henkilöt:  DDB 
Muut:  SNAC  IdRef
Sisilialainen puolustus, Taimanov-muunnelma

Tšehover-muunnelma
Kan-muunnelma
Kalašnikov-muunnelma
Klassinen muunnelma
Lohikäärmemuunnelma
Najdorf-muunnelma
Neliratsumuunnelma
Scheveningen-muunnelma
Svešnikov-muunnelma
Taimanov-muunnelma
Suljettu sisilialainen
Alapin-muunnelma
Moskova-muunnelma
Rossolimo-muunnelma
Grand Prix -hyökkäys
Smith–Morra-gambiitti
Siipigambiitti
Sisilialaisen puolustuksen Taimanov-muunnelma on shakkiavaus, joka alkaa tyypillisesti:
on nimetty keksijänsä Mark Taimanovin mukaan. Asema voidaan saavuttaa myös siirtojärjestyksellä
Musta kehittää ratsun luonnolliselle ruudulle ja pitää mahdollisuudet auki koskien muiden upseerien sijoittelua.
Muunnelmia

Yksi ideoista tässä muunnelmassa on kehittää kuningaslähetti ruutuun b4 tai c5. Valkoinen voi estää tämän siirroilla 5.Rb5 d6, jolloin 6.c4 johtaa eräänlaiseen Maróczy-muunnelmaan.
Yleisempi on 5.Rc3, jolloin 5...d6 tavallisesti johtaa Scheveningen-muunnelmaan
ja siirto 5...Rf6 on neliratsumuunnelmaan
Itsenäisiä siirtoja mustalle ovat 5...Dc7 ja 5...a6. Taimanovin idea oli pelata 6...a6 (estää Rb5:n), jota seuraa Rge7 ja Rxd4. Kun valkoinen lyö takaisin kuningattarella, musta voittaa tempon hyökkäämällä ...Rc6.
Yleisempi upseerien järjestelmä käsittää siirrot ...Dc7, ...a6 ja ...Rf6: tätä kutsutaan usein Paulsenin muunnelmaksi.
Muita muunnelmia:
ECO-koodit

Koodit B40 – B49 käsittelevät avauksia 1.e4 c5 2.Rf3 e6, tärkeimpiä näistä Taimanov- ja Kan-muunnelmat.
Aiheesta muualla

B47: Sicilian, Taimanov (Bastrikov) Variation
B44: Sicilian
B46: Sicilian, Taimanov Variation
B48: Sicilian, Taimanov Variation
B54: Sicilian
B85: Sicilian, Scheveningen, Classical
B49: Sicilian, Taimanov Variation
B83: Sicilian
B45: Sicilian, Taimanov
Poikkeustila

Poliiseja Pariisissa vuonna 2015.
Poikkeustila on väliaikainen yhteiskunnallinen tilanne, jolloin normaali lainsäädäntö, valtiosääntö tai kansalaisoikeudet eivät päde, ja viranomaisten valtuudet ovat suuremmat kuin tavallisesti. Poikkeustila voidaan julistaa hallituksen päätöksellä esimerkiksi luonnonkatastrofin, kapinan, sisällissodan, tartuntataudin tai muun yhteiskuntaa uhkaavan tilanteen syntyessä. Yksi poikkeustilan aikana esiintyvä toimenpide voi olla esimerkiksi ulkonaliikkumiskielto.
Suomessa

Valtioneuvosto voi yhteistoiminnassa presidentin kanssa julistaa Suomeen poikkeusolot, joiden jälkeen on mahdollista soveltaa valmius- ja puolustustilalain säädöksiä. Poikkeustila voidaan julistaa vasta, kun kaikki muut lainsäädännölliset keinot on käytetty.
Aikaisemman, vuonna 1930 annetun, lain mukaan Suomi voitiin tarvittaessa julistaa sotatilaan. Tämän lain nojalla Suomi julistettiin sotatilaan 30. marraskuuta 1939 talvi­sodan alettua, ja sotatila jatkui 26. syyskuuta 1947 saakka.
Pitkäaikaisia poikkeustiloja

Israel on ollut poikkeustilassa vuoden 1945 Brittiläisen mandaattialueella säädetyssä  poikkeustilassa. Knesset uudistaa poikkeustilan vuosittain.
Syyria oli poikkeustilassa vuoden 1963 baathistien vallankaappauksesta lähtien. Poikkeustila kumottiin vuonna 2011.lähde?
Egypti on ollut poikkeustilassa vuoden 1967 sodasta lähtien, lukuun ottamatta 18 kuukautta vuodesta 1980 ja uudelleen presidentti Anwar Sadatin murhasta 1981 lähtien. Laki uudistetaan kahden–kolmen vuoden välein. Kiellettyjä ovat muun muassa mielenosoitukset ja poliittiset organisaatiot, joita ei ole erikseen hyväksytty.lähde?
Turkkilainen perustuslain professori Zafer Üskül totesi vuoden 2001 lopulla Radikal-lehdessä, että maa on ollut poikkeustilassa 40 vuotta tasavallan 78 vuodesta.
Yhdysvalloissa oli tammikuussa 2019 CNN:n mukaan voimassa peräti 31 kansallista hätätilaa. Presidentillä on oikeus julistaa hätätila vuodelta 1976 olevan lain perusteella. Vanhimman yhä voimassa olevan hätätilan julisti Jimmy Carter vuonna 1979 Iranin panttivankikriisin vuoksi.
Elukkatehdas

| Elukkatehdas> Animal Factory |
| --- | --- |

Ohjaaja:  Steve Buscemi
Käsikirjoittaja:   Edward Bunker  John Steppling 
Perustuu:  Edward Bunkerin omaelämäkertaan The Animal Factory
Tuottaja:   Julie Yorn  Elie Samaha  Andrew Stevens  Steve Buscemi 
Säveltäjä:  Jake La Botz
Kuvaaja:  Phil Parmet
Leikkaaja:  Kate Williams
Pääosat:   Willem Dafoe  Edward Furlong  Danny Trejo 
Valmistustiedot
Valmistusmaa:  Yhdysvallat
Tuotantoyhtiö:   Phoenician Entertainment  Industry Entertainment  Artist Production Group  Franchise Pictures 
Levittäjä:  Netflix Amazon Video
Ensi-ilta:  2000
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Elukkatehdas (Animal Factory) on Steve Buscemin ohjaama elokuva joka perustuu Edward Bunkerin omaelämänkerralliseen romaaniin The Animal Factory, joka on julkaistu suomeksi vuonna 2003 elokuvan suomenkielisellä nimellä. Elokuva sai ensi-iltansa vuonna 2000.
Juoni

Elokuvassa 21-vuotias Ron Decker (Edward Furlong) saa huumeiden myynnistä suhteettoman kovan tuomion, vaikka se on hänen ensimmäinen tuomionsa, koska on vaalivuosi. Hän joutuu istumaan tuomiotaan San Quentin State Prisoniin, ja pelkää että hänet raiskataan siellä koska on nuori ja kokematon. Hän saa apua Earl Copenilta (Willem Dafoe) joka on istunut paljon vankilassa ja ottaa hänet suojelukseensa. Copen on vankilassa kuin kotonaan ja Decker pääsen tämän avulla vankilan sisäpiiriin, nauttimaan etuoikeuksista joita Copen järjestää, mutta samalla hän joutuu vartijoijoiden silmätikuksi.
Näyttelijät

| 0 | 1 | 2 |
| --- | --- | --- |
|  Willem Dafoe  | … |  Earl Copen   |
|  Edward Furlong  | … |  Ron Decker   |
|  Danny Trejo  | … |  Vito   |
|  John Heard  | … |  James Decker   |
|  Mickey Rourke  | … |  Jan näyttelijätär   |
|  Tom Arnold  | … |  Buck Rowan   |
|  Steve Buscemi  | … |  A.R. Hosspack   |
|  Tom Arnold  | … |  Buck Rowan   |
|  Jake La Botz  | … |  Jesse   |
|  Mark Boone  | … |  Paul Adams   |
|  Edward Bunker  | … |  Buzzard   |
|  Chris Bauer  | … |  Bad Eye   |
|  Michael Buscemi  | … |  Mr. Herrell   |
Lähde:
Aiheesta muualla

Elukkatehdas Internet Movie Databasessa (englanniksi)
Rosenqvist, Janne: Elukkatehdas Film-O-Holic.  1.1.2001. Viitattu 1.11.2022.
Miettinen, Raimo: Elukkatehdas, Animal Factory (2000) Filmgoer.  6.3.2001. Arkistoitu 1.11.2022. Viitattu 1.11.2022.
Bailey, Jason: My streaming gem: why you should watch Animal Factory The Guardian.  28.8.2020. Viitattu 1.11.2022. (englanniksi)
Comerford, Kira: In Retrospect: Animal Factory (2000) – Review Cinematique.co.uk.  25.4.2021. Viitattu 1.11.2022. (englanniksi)
Mitchell, Elvis: Film Review; Surviving The Lockup One Way Or Another The New York Times.  20.10.2000. Viitattu 1.11.2022. (englanniksi)
Kálmán Tisza

| Kálmán Tisza |
| --- | --- |
 Kálmán Tisza, Leopold Horowitzin maalaama muotokuva vuodelta 1894.
Unkarin pääministeri
 20. lokakuuta 1875 – 13. maaliskuuta 1890  
Monarkki:  Frans Joosef I
Edeltäjä:  Béla Wenckheim
Seuraaja:  Gyula Szapáry
Henkilötiedot
Syntynyt: 16. joulukuuta 1830 Geszt, Unkari
Kuollut: 23. maaliskuuta 1902 (71 vuotta) Budapest, Unkari
Puoliso:  Ilona Degenfeld-Schonburg
Tiedot
Puolue:  Liberaalipuolue
Kálmán Tisza (16. joulukuuta 1830 Geszt – 23. maaliskuuta 1902 Budapest) oli unkarilainen valtiomies, joka toimi Unkarin pääministerinä vuosina 1875–1890.
Elämäkerta

Tisza kuului vanhaan kalvinistiseen maanomistajasukuun. Unkarin vallankumouksen yhteydessä vuosina 1848–1849 hän kuului nuoresta iästään huolimatta opetusministerinä vallankumoushallitukseen. Kapinan kukistamisen jälkeen hän lähti maanpakoon, mutta palasi myöhemmin takaisin ja osallistui kamppailuun autonomian saamiseksi Unkarille. Tisza sai julkisuutta puolustamalla Unkarin evankelisen kirkon itsenäisyyttä Itävallan hallituksen säädöksiin nähden vuonna 1859, ja kaksi vuotta myöhemmin hänet valittiin Unkarin parlamenttiin. Tisza ryhtyi 1860-luvulla johtamaan oppositiossa ollutta parlamentin keskustaryhmää, joka vastusti sekä jyrkkää separatismia että Ferenc Deákin tukijoiden sopuilua Itävallan hallituksen kanssa. Tisza vastusti alkujaan Itävalta-Unkarin kaksoismonarkian luonutta vuoden 1867 kompromissia ja arvosteli sen jälkeisinä vuosina vallassa olleiden Deákin tukijoiden talous- ja sisäpolitiikkaa Unkarissa. Vuonna 1875 keskustalaiset ja deákilaiset kuitenkin yhdistyivät Tiszan johdolla uudeksi liberaalipuolueeksi (Szabadelvű Párt), joka kannatti vuoden 1867 kompromissin säilyttämistä ja toi yhteen eri yhteiskuntaryhmien intressejä.
Tiszasta tuli maaliskuussa 1875 Béla Wenckheimin hallituksen sisäministeri ja 2. lokakuuta Unkarin pääministeri, missä tehtävässä hän jatkoi uuden puolueensa tuella vuoteen 1890. Hänen hallituksensa tosin jätti eronpyynnön vuonna 1878 Bosnia-Hertsegovinan miehityksen nostattamien vastalauseiden seurauksena, mutta peruutti sen, kun uutta hallitusta ei onnistuttu muodostamaan. Tiszan hallitus toteutti merkittäviä taloudellisia, poliittisia ja sosiaalisia uudistuksia, jotka vahvistivat, modernisoivat ja yhtenäistivät Unkaria. Tisza erosi lopulta 13. maaliskuuta 1890, sillä keisari Frans Joosef oli puuttunut hänen yritykseensä palauttaa Lajos Kossuthille Unkarin kansalaisuus. Tisza pysyi kuolemaansa saakka liberaalipuolueen johtohahmona.
Kálmán Tiszan poika oli Unkarin pääministeri István Tisza. Hänen veljensä Lajos Tisza oli myös merkittävä poliitikko.
Aiheesta muualla

Kuvia tai muita tiedostoja aiheesta Kálmán Tisza Wikimedia Commonsissa
| n k Unkarin pääministerit |
| --- | --- | --- |
| Vallankumous 1848 |  Batthyány  (Récsey)  Kossuth  Szemere  |  |
| Kuningaskunta (1867–1918) |  Andrássy  Lónyay  Szlávy  Bittó  Wenckheim  K. Tisza  Szapáry  Wekerle  Bánffy  Széll  Khuen-Héderváry  I. Tisza  Fejérváry  Wekerle  Khuen-Héderváry  Lukács  I. Tisza  Esterházy  Wekerle  Hadik  |  |
| Ensimmäinen tasavalta |  M. Károlyi  Berinkey  |  |
| Neuvostotasavalta |  Garbai  Peidl Vastavallankumoukselliset G. Károlyi  Pattantyús-Ábrahám  |  |
| Tasavalta (1919–20) |  Friedrich  Huszár  |  |
| Kuningaskunta (1920–1946) |  Simonyi-Semadam  Teleki  Bethlen  G. Károlyi  Gömbös  Darányi  Imrédy  Teleki  Bárdossy  Kállay  Sztójay  Lakatos  Szálasi  Miklós  Tildy  |  |
| Toinen tasavalta |  F. Nagy  Dinnyés  Dobi  |  |
| Kansantasavalta |  Dobi  Rákosi  I. Nagy  Hegedüs  I. Nagy  Kádár  Münnich  Kádár  Kállai  Fock  Lázár  Grósz  Németh  |  |
| Kolmas tasavalta |  Antall  Boross  Horn  Orbán  Medgyessy  Gyurcsány  Bajnai  Orbán  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Kroatia  Alankomaat 
Henkilöt:  Deutsche Biographie  DDB 
Muut:  IdRef
Niveljalkaiset

| Niveljalkaiset |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda  Latreille, 1829
Nykyiset alajaksot ja luokat
 Kuusijalkaiset Hexapoda Entognatha  Hyönteiset Insecta  Leukakoukulliset Chelicerata Hämähäkkieläimet Arachnida  Merilukit Pycnogonida  Molukkiravut Xiphosura  Tuhatjalkaiset Myriapoda Harvajalkaiset Pauropoda  Juoksujalkaiset Chilopoda  Kaksoisjalkaiset Diplopoda  Sokkojuoksiaiset Symphyla  Äyriäiset Crustacea Airojalkaiset Remipedia  Kidusjalkaiset Branchiopoda  Kilpipäiset Cephalocarida  Kuoriäyriäiset Malacostraca  Leukajalkaiset Maxillopoda  Raakkuäyriäiset Ostracoda 
Katso myös
   Niveljalkaiset Wikispeciesissä   Niveljalkaiset Commonsissa 
Infobox OKNimi-testi OK: 
Niveljalkaiset (Arthropoda) on ylivoimaisesti suurin eläinkunnan pääjakso. Niveljalkaisiin kuuluvia lajeja tunnetaan jo yli miljoona, mutta niitä arvellaan olevan vielä paljon enemmän. Arvioidaan, että kaikista nykyään elävistä eläinlajeista jopa 85 % on niveljalkaisia. Niveljalkaisilla on kuoriosa ja parilliset raajat. Niveljalkaisiin kuuluvat muun muassa trilobiitit, hämähäkkieläimet, äyriäiset, hyönteiset ja tuhatjalkaiset.
Termi niveljalkainen eli latinaksi arthropod on johdettu Kreikan kielen sanasta kreik. ἄρθρον árthron, ”nivel”, ja kreik. πούς pous (genetiivi podos), ”jalka”. Sen esitteli 1845 saksalainen eläintieteilijä Karl Theodor Ernst von Siebold (1804-1885).
Eteläntytönkorennon nivelikäs takajalka.
Niveljalkaisille on ominaista kitiinipitoinen suojaava tukirunko, jonka sisäpintaan lihakset ovat kiinnittyneet. Kitiinirunko ei pysty laajenemaan, joten niveljalkaisten on siis aika ajoin ”luotava nahkansa”, jotta ne voivat kasvaa. Ruumis koostuu jaokkeista, joiden välissä on nivelet. Jaokkeissa on yleensä jalkoja tai muita ulokkeita, joissa on myös nivel, joista koko pääjakso on saanut nimensä. Ruumiin nivelten parillisista hermosolmukkeista ja niitä yhdistävistä pituussuuntaisista hermosyistä koostuu vatsapuolella sijaitseva hermorunko eli vatsaydin . Niveljalkaisten verenkierto on avoin. Putkimainen sydän ja siihen liittyvä verisuonisto sijaitsee selkäpuolella. Hengityselimistö on maalla yleensä ilmaputkisto, vedessä kidukset.
Vallitsevana on suvullinen lisääntyminen, mutta suvutonta lisääntymistä tavataan myös.
Niveljalkaiset jaetaan yleensä neljään alajaksoon: Kuusijalkaiset (Hexapoda), leukakoukulliset (Chelicerata), tuhatjalkaiset (Myriapoda) ja äyriäiset (Crustacea).
Useimmat niveljalkaiset ovat pienikokoisia. Ne voivat kasvaa kohtalaisen kokoisiksi vain meressä, missä vesi antaa niiden tukirungolle lisätukea. Merten niveljalkaisista suurin on jopa 20 kiloa painava jättiläistaskurapu. Maalla elävät hyönteiset tai hämähäkit eivät paina aikuisina yli sataa grammaa, mutta yhden kovakuoriaislajin toukka on yli 200-grammainen.
Niveljalkaisia tavataan lähes kaikkialla maapallolla, jopa 4 000 metrin syvyydessä merissä ja yli 6 700 metrin korkeudessa vuorilla.
Aiheesta muualla

Tree of Life Web Project: Arthropoda (englanniksi)
| --- | --- |
Taksonitunnisteet:  Wikidata: Q1360  Wikispecies: Arthropoda  ADW: Arthropoda  AFD: Arthropoda  BOLD: 20  BugGuide: 3  EoL: 164  EPPO: 1ARTHP  Fauna Europaea: 2  Fauna Europaea (new): a068518a-257a-4dbb-8425-b6faaef7d56b  GBIF: 54  iNaturalist: 47120  IRMNG: 235  ITIS: 82696  MilliBase: 1065  NCBI: 6656  NZOR: 3ccd1beb-10c5-4af0-861d-4030f74d80a8  Open Tree of Life: 632179  Paleobiology Database: 18891  Paleobiology Database: 18891  PPE: arthropoda  WoRMS: 1065
Empathy

| Empathy |
| --- | --- |


Luoja:  Xavier Claessens
Kehittäjä:  Guillaume Desmottes, Xavier Claessens
Kehityshistoria
Vakaa versio:  3.12.14 (26. elokuuta 2017)
Kehitystilanne:  Aktiivinen
Tiedot
Ohjelmistotyyppi:  pikaviestintäohjelma
Alusta:  Unixin kaltaiset: BSD, Linux
Ohjelmointikielet:  C
Lisenssi:  GPL
Aiheesta muualla
Verkkosivusto
Versiohallinta
Empathy on vapaa avoimen lähdekoodin pikaviestintäohjelma. Empathy tukee teksti-, ääni- ja videokeskustelua sekä tiedostonsiirtoja. Ohjelman tukemia pikaviestiprotokollia ovat .NET Messenger Service, AOL Instant Messenger, Facebook Messenger, Gadu-Gadu, Google Talk, Groupwise, ICQ, IRC,  QQ, Salut ja Yahoo! Messenger.
Empathy perustuu Telepathy protokollakirjastoon ja Gossip pikaviestimen GTK+ käyttöliittymään.
Empathy sisältyy GNOMEn mukana toimitettaviin ohjelmiin versiosta 2.24 alkaen. Empathy toimii myös oletuspikaviestinohjelmana Ubuntussa alkaen versiosta 9.10 sekä Fedorassa alkaen versiosta 12.
Ominaisuudet

Täydellinen integraatio GNOME-työpöytäympäristöön. Mahdollisuus hyödyntää GNOME Keyringiä kirjautumistietojen turvalliseen säilyttämiseen.
Tuki useille pikaviestiprotokollille. Tuetut protokollat riippuvat asennetuista Telepathy Connection Manager liitännäisistä. Telepathy Haze liitännäisellä käyttöön saa kaikki libpurplen (joka on  Pidginin pohjakirjasto) tukemat protokollat.
Tiedostojen siirto XMPP ja paikallisissa verkoissa.
Puhe- ja videokeskustelut SIP,  XMPP ja Google Talk verkoissa.
Rajoittunut Internet Relay Chat tuki.
Keskusteluikkunoiden Adium-tyyliset teemat versiosta 2.27.3 alkaen. Vaatii WebKitGtk käännösvalitsimen käyttöä.
Tuki sijaintitietojen seuraamiseen ja jakamiseen.
Tuki yksityis- ja ryhmäkeskusteluille.
Tuki hymiöille ja oikeinkirjoituksen tarkistamiselle.
Tuki keskustelujen lokiinkirjaukselle.
Tuki automaattiselle possaolomerkinnälle.
Tuki NetworkManagerille ja automaattiselle verkkojen ylläpidolle.
Tuki ryhmätyösovelluksille eli "tubeille".
libempathy ja libempathy-gtk  Python-sidonnaisuudet.
Sotilasmusiikki

Säkkipillin soittaja johtaa etemistä operaatio Epsomin aikana 1944.
Sotilasmusiikki tarkoittaa musiikin osa-aluetta, jota soitetaan sotilaallisissa tarkoituksissa. Musiikkia on käytetty vuosisatoja. Sillä on pyritty sekä pelottamaan vastustajaa että parantamaan omien joukkojen toimintaa.
Erityinen sotilasmusiikkitapahtuma on tattoo, jossa useat soittokunnat esiintyvät. Tattooseen kuuluu olennaisesti marssit ja paraatit, sekä nykyään myös tavalliset konsertinomaiset tilaisuudet. Tunnettuja tattooita ovat muun muassa Edinburg Tattoo ja Royal International Air Tattoo. Suomessa järjestetään joka toinen vuosi Hamina Tattoo.
Kehitys ja alkuperä

Joseph Jordania esitti, että ihmismusiikin alkuperäinen tarkoitus (äänekäs, rytminen laulun yhdistettynä tömistykseen ja rummutukseen erinäisillä esineillä) oli aikaansaada erityinen muuntunut tajunnantila, taistelutranssi, jossa varhaiset hominidit ja ihmiset unohtivat yksilön ja toimivat kollektiivisen identiteetin mukaisesti.
Tässä tilassa pelolla ja kivulla oli vähäisempi merkitys. Lisäksi he olivat uskonnollisesti omistautuneet ryhmän edulle, jopa siinä määrin, että itsensä uhraaminenkin oli mahdollista. Yksittäiset sotilaat saattavat kuunnella äänekästä musiikkia ennen taisteluoperaatiota valmistaakseen itseään tulevaan toimintaan.
Tyypit > Marssimusiikki

Marssimusiikin ajatus on lainattu Ottomaanien valtakunnalta 1500-luvulta.lähde? Ottomaanien uskotaan ottaneen käyttöön ensimmäiset sotilas­soitto­kunnat 1200-luvulla. Janitsaarien soittokunnat mehterit lienevät olleet ensimmäisiä sotilassoittokuntia. Musiikille luonteenomaisia merkkejä olivat vaskirumpujen, torvien (boru), kellojen, triangelien ja lautasten (zil) ja muiden perinteikkäiden soittimien yhdistelmät. Ottomaanien marssimusiikilla katsotaan olleen vaikutus Euroopan klassisen musiikin säveltäjiin, kuten Joseph Haydn, Wolfgang Amadeus Mozart ja Ludwig van Beethoven.
Tyypit > Marssilaulut

Marssilaulut ovat tyypillisesti patrioottisia ja joskus nostalgisia lauluja, joita lauletaan marsseilla. Poikkeuksetta laulut ovat rytmikkäitä marssin tahtiin sopivia sävellyksiä. Yhdys­valtain sisällis­sodasta tunnettuja marsseja ovat muun muassa "Marching Song of the First Arkansas" ja "John Brown's Body". "P'tit quinquin" oli suosittu Saksan–Ranskan sodan aikana 1870. Tunnettuja suomalaisia marsseja ovat "Porilaisten marssi", "Jääkärimarssi" ja "Hakkapeliittojen marssi".
Tyypit > Merkkisignaalit

Merkkisignaalit ovat lyhyitä sävelmiä, joilla viestitään joko ennakolta suunnitellusta toiminnasta tai ennalta-arvaamattomasta tapahtumasta sotilastukikohdassa, taistelukentällä tai laivassa, esimerkiksi klassinen ratsu­väen hyökkäyskomennus.
Tyypit > Fanfaarit

Fanfaarit koostuvat ennalta harjoitelluista rytmisistä yhteissoitoista, joilla pyritään seremonioissa kunnioittamaan arvostettua henkilöä.